OpenLLM-France/wikimedia huggingface dataset:
# Nintendo Anime Channel

Nintendo Anime Channel va ser un servei de vídeo a la carta per a Nintendo 3DS anunciat en el Nintendo Direct del 14 de gener de 2015 que va sortir a Europa 30 dies després.
Nintendo Anime Channel va ser una aplicació per a Nintendo 3DS en el qual es podien veure diversos capítols corresponents a animes de sagues de Nintendo, així com altres sèries llicenciades. El seu contingut anava variant en el temps. Com en Nintendo Video, es veia publicitat relacionada amb la sèrie a la pantalla inferior, permetia pausar la reproducció i ja en la pantalla inicial es veien els capítols que estaven disponibles. Algunes vegades, s'oferien episodis per comprar per la eShop. Els continguts es podien oferir en diferents pistes d'àudio, d'entre les quals no hi va ser mai el català.
El servei va sortir també a Oceania. El servei va tancar mundialment el 31 d'octubre de 2018.

## Sèries emeses

* Kirby Serie 1 (estrenada el 13 de febrer de 2015)
* Monster Hunter: Felyne Village (estrenada el 22 de juny de 2015)
* Winx Club - Temporades 4 i 5 (estrenada el 3 d'agost de 2015)
* Inazuma Eleven Serie 2
* Heidi
* I'm a Dinosaur
* Pokémon: Liga añil
* Monster High (Character Marathons)
* Pokémon: Advanced (sèrie finalitzada)
* Inazuma Eleven Serie 1 (sèrie finalitzada)
* Pokémon: Advanced Challenge (estrenada el 17 d'agost de 2015; sèrie finalitzada)
* Serie Pokémon: Rubí y Zafiro (estrenada el 17 d'agost de 2015; sèrie finalitzada)
* The Legend of Zorro
* Robin Hood
* Yo-kai Watch
* Shin-chan

## Referències

* ↑ Nintendo España. «Presentación Nintendo Direct - 14.01.2015» (en castellà/anglès). YouTube, 14-01-2015.
* ↑ https://www.nintendo.es/Familia-Nintendo-3DS/Contenido-para-descargar/Nintendo-Anime-Channel/Nintendo-Anime-Channel-947961.html
* ↑ https://twitter.com/NintenDaan/status/564732088449253376
* ↑ https://miiverse.nintendo.net/posts/AYMHAAADAAADV0aEm07Zqw Arxivat 2016-08-16 a Wayback Machine.
* ↑ Tsukino1980. «Nintendo Anime Channel cierra sus puertas el 31 de octubre» (en castellà). Misión Tokyo, 09-10-2018.
* 1 2 Solé, Xavier. «Nintendo Anime Channel de 3DS amplía su catálogo con La leyenda del Zorro y Robin Hood». Nintenderos, 07-06-2017.
# Campionat Manomanista de 2006

L'edició del 2006 del Campionat Manomanista de pilota basca tingué aquests resultats:

## Fase prèvia
### 32ns de final

| Data | Lloc | Roig | Blau | Resultat |
| 01/04/06 | Amorebieta | Agirre | Urberuaga | 22-08 |
| 31/03/06 | Zeanuri | Goñi III | Leiza | 06-22 |
| 02/04/06 | Oiartzun | Koka | Eulate | 22-20 |
| 03/04/06 | Tolosa | Galartza V | Peñagarikano | 18-22 |

### 16ns de final

| Data | Lloc | Roig | Blau | Resultat |
| 07/04/06 | Tolosa | Agirre | Bengoetxea VI | 02-22 |
| 08/04/06 | Labrit (Pamplona) | Barriola | Leiza | 07-22 |
| 10/04/06 | Tolosa | Beloki I | Koka | 22-13 |
| 09/04/06 | Bergara | Lasa III | Peñagarikano | 07-22 |

### 8ns de final

| Data | Lloc | Roig | Blau | Resultat |
| 14/04/06 | Zarautz | Eugi | Bengoetxea VI | 22-20 |
| 15/04/06 | Tolosa | Olaizola I | Leiza | 20-22 |
| 15/04/06 | Labrit (Pamplona) | Beloki I | Zearra | 22-12 |
| 17/04/06 | Bergara | Xala | Peñagarikano | 13-22 |

## Fase final del 2006

| Quarts de final | Quarts de final | Semifinals | Semifinals | | Final | Final |
| Labrit (Pamplona), 01 de maig | Labrit (Pamplona), 01 de maig | | | | | |
| Olaizola II | 22 | | | | | |
| Olaizola II | 22 | Labrit (Pamplona), 13 de maig | Labrit (Pamplona), 13 de maig | | | | |
| Eugi | 04 | Labrit (Pamplona), 13 de maig | Labrit (Pamplona), 13 de maig | | | |
| Eugi | 04 | Olaizola II | 22 | | | |
| Zarautz, 29 d'abril | Zarautz, 29 d'abril | | Olaizola II | 22 | | | |
| Zarautz, 29 d'abril | Zarautz, 29 d'abril | Gonzalez | 13 | | | |
| Gonzalez | 22 | Gonzalez | 13 | | | |
| Gonzalez | 22 | | | | Atano III (Sant Sebastià), 04 de juny | Atano III (Sant Sebastià), 04 de juny |
| Leiza | 17 | | | | Atano III (Sant Sebastià), 04 de juny | Atano III (Sant Sebastià), 04 de juny |
| Leiza | 17 | | | | Olaizola II | 17 |
| Labrit (Pamplona), 05 de maig | Labrit (Pamplona), 05 de maig | | | | | Olaizola II | 17 |
| Labrit (Pamplona), 05 de maig | Labrit (Pamplona), 05 de maig | | | | Mtnez de Irujo | 22 |
| Beloki I | 22 | | | | Mtnez de Irujo | 22 |
| Beloki I | 22 | Atano III (Sant Sebastià), 21 de maig | Atano III (Sant Sebastià), 21 de maig | | | |
| Patxi Ruiz | 01 | Atano III (Sant Sebastià), 21 de maig | Atano III (Sant Sebastià), 21 de maig | | | |
| Patxi Ruiz | 01 | Beloki I | 02 | | Tercer lloc | Tercer lloc |
| Atano III (Sant Sebastià), 06 de maig | Atano III (Sant Sebastià), 06 de maig | | Beloki I | 02 | | Tercer lloc | Tercer lloc |
| Atano III (Sant Sebastià), 06 de maig | Atano III (Sant Sebastià), 06 de maig | Mtnez de Irujo | 22 | | | |
| Peñagarikano | 14 | Mtnez de Irujo | 22 | | Beloki I | 05 |
| Mtnez de Irujo | 22 | | | | Gonzalez | 22 |
| | | | | | Labrit (Pamplona), 03 de juny | Labrit (Pamplona), 03 de juny |

## Altres edicions del Campionat Manomanista

* Campionat Manomanista de 2005
* Campionat Manomanista de 2007
* Campionat Manomanista de 2008
* Campionat Manomanista de 2009
# Ona Ràfols i Perramon

Ona Ràfols i Perramon (Barcelona, 1988) és considerada una de les millors esportistes de curses d'orientació espanyoles. Posseeix 8 títols de campiona d'Espanya d'orientació.

## Carrera esportiva

Llicenciada en medicina, Ona Ràfols va començar a competir en curses d'orientació amb 8 anys.
Esportista d'elit (reconeguda en el programa ARC de la Generalitat de Catalunya), forma part del Club Orientació Catalunya i posseeix 8 títols de campiona d'Espanya (5 d'ells individuals i dos de relleus). És integrant de les seleccions espanyoles des del 2003, amb les quals va disputar tres campionats del món júnior (del qual va ser subcampiona el 2008) i cinc d'absoluts. En aquests, l'any 2009 va ser la segona orientadora catalana a disputar una final. L'any 2008 va rebre el guardó a la millor esportista i millor orientadora universitària de Catalunya. L'any 2009 va ser campiona d'Espanya universitària de llarga i mitjana distància i el 2010 es proclamà campiona d’Espanya absoluta en les quatre disciplines de les curses d’orientació a peu: llarga i mitjana distància, esprint i relleus. Als campionats de 2011 i 2012 va repetir podi en esprint, relleus i mitjana distància. En el Campionat del Món Universitari de 2012 va aconseguir una medalla de bronze en els relleus.
A nivell internacional, ha participat en diferents ocasions en relleus d'orientació de renom com el Jukola, que se celebra a Finlàndia, o el Tiomila de Suècia. Tant la seva àvia (Pilar Lladó i Badia), mare i tieta (Laura i Neus Perramon Lladó), així com el seu germà Biel han estat campions d'Espanya d'orientació en més d'una ocasió.

## Vegeu també

* Biel Ràfols Perramon
* Carles Lladó i Badia
* Club Orientació Catalunya
* Federació de Curses d'Orientació de Catalunya

## Referències

* 1 2 «Ona Ràfols: “Assumeixo el risc que Espanya no em convoqui”...» (en catalan). [Consulta: 28 març 2022].
* ↑ «Ona Ràfols Perramon | enciclopèdia.cat». [Consulta: 28 març 2022].
* ↑ «Ona Ràfols Perramon». [Consulta: 28 març 2022].
* ↑ «Tres generacions». [Consulta: 28 març 2022].

## Enllaços externs

* «Athlete profile: Ona Rafols Perramon (updated 2014)» (anglès), a World of O Runners.
* «Ona Ràfols, una de les millors atletes de curses d’orientació: “Tenim dret a dir què volem: això és la democràcia”», entrevista a Directe.cat, La República.cat, 12-08-2014.
# La Cogulla (la Torre de l'Espanyol)

La Cogulla és una muntanya de 499 metres que es troba al municipi de la Torre de l'Espanyol, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Akiya

Akiya (accadi: 𒆠𒅀, A-ki-ia) va ser rei d'Assur, segon successor de Sulili (que podria ser el seu avi) i successor de Kikkiya (possiblement el seu pare), segons la Llista dels reis d'Assíria. A partir de Sulili, els cinc reis següents no tenen pare conegut. És impossible una datació del seu regnat però no devia ser gaire llunyana del 2000 aC.
El va succeir Puzur-Aixur I, que probablement va establir una nova dinastia.

## Referències

* ↑ «The Assyrian king list». Livius.org. [Consulta: 29 octubre 2021].
* ↑ Glassner, Jean-Jacques. Mesopotamian chronicles. Leiden: Brill, 2005, p. 137. ISBN 9789004130845.
# Serrat del Puigverd

El Serrat del Puigverd és una muntanya de 452 metres que es troba al municipi de Foradada, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Aethomys bocagei

Aethomys bocagei és una espècie de mamífer rosegador de la família dels múrids. Són rosegadors de mitjanes dimensions, amb una llargada de cap a gropa de 137 a 174 mm i una cua de 155 a 198 mm.
Es troba a Angola i a la República Democràtica del Congo. Habita boscos tropicals o subtropicals secs i la sabana.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Happold, David C.D.. Mammals of Africa. Volume III-Rodents, Hares and Rabbits. Bloomsbury, 2013. ISBN 9781408122532.
* ↑ Boitani, L.. Aethomys bocagei. UICN 2008. Llista Vermella d'espècies amenaçades de la UICN, edició 2008, consultada el 8 de febrer de 2009.
# Moles de Penauba

Moles de Penauba és una muntanya de 462 metres que es troba al municipi de Rasquera, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Fernando Amat Ferré

Fernando Amat Ferré (Barcelona, 1941) és un botiguer i promotor de disseny català.
Als 14 anys va començar a treballar a l'empresa Hugo Vinçon de la qual el seu pare era soci. A la mort del seu pare passa a dirigir la botiga Vinçon, dedicada als objectes de disseny des de la qual ha exercit una important tasca de promoció del disseny tant nacional com internacional i una considerable influència en els hàbits de compra i en els gustos del públic. El 1973 obre la Sala Vinçon on es realitzen exposicions d'art i disseny.
Paral·lelament, entre el 1965 i el 1975 va exercir de decorador i al llarg de la seva trajectòria ha fet petites incursions com a dissenyador i així el 1968 realitza el seu primer disseny: una llar de foc. També va ser un dels dissenyadors dels lavabos de l'Instant City que es va construir a Eivissa el 1971, amb motiu del congrés de l'ICSID, en el qual va participar. Una altra peça representativa és la glaçonera Polar (1974). Ha estat durant molts anys col·laborador de l'empresa de sabateria Camper. Ha format part de nombrosos jurats relacionats amb guardons al disseny industrial, com ara els Premis Delta, el Premio Nacional de Diseño, els Premi Ciutat de Barcelona i els Design Plus.

## Premis i reconeixements

El 1985 se li atorga la medalla del FAD i el 1995 Vinçon guanya el Premio Nacional de Diseño.

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de Disseny Industrial del Disseny Hub Barcelona
# Manuel Cerdà Ferrer

Manuel Cerdà Ferrer (Castelló de la Plana, 1944) és un advocat i polític valencià.
Fill d'un inspector de treball, ell mateix, un cop llicenciat en dret, arribaria a ser Director Provincial de l'Institut Nacional de la Seguretat Social i de la Tresoreria General de la Seguretat Social.
A les eleccions generals espanyoles de 1979 fou escollit senador per la província de Castelló per UCD. Fou secretari primer de la comissió de treball del Senat d'Espanya. El 1982 deixà la UCD i es passà al Partit d'Acció Democràtica, de Francisco Fernández Ordóñez, que poc després es va unir al PSPV-PSOE.

## Referències

* ↑ Un inspector de trabajo en el Castellón que empezaba a despegar a elperiodicomediterraneo.com
* ↑ Fitxa del Senat
* ↑ Cerdá y Monterroso participaron en el congreso fundacional
# Serrat de Borrell

El Serrat de Borrell és una serra situada al municipi de Vilanova de Meià a la comarca de la Noguera, amb una elevació màxima de 606 metres.

## Referències

* ↑ GEC
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Toponímia de la comarca de la Noguera» (pdf) p. 35. Centre Excursionista de Lleida. [Consulta: 8 agost 2019].
# Cala Nau

Cala Nau és una badia i platja situada al municipi de Sant Llorenç des Cardassar, a la costa est de l'illa de Mallorca. Forma part del nucli turístic de Cala Millor. No s'ha de confondre amb Cala sa Nau, de Felanitx.
El nom, segons investigacions locals, podria estar relacionat amb un antic naufragi ocorregut en aquesta zona. A l'entorn hi ha fragments de ceràmica, esferes de ferro massís i altres restes metàl·liques incrustades a les roques, indicant la possible presència d'un vaixell enfonsat. Tot i que també es va plantejar la hipòtesi que la cala fos un punt de càrrega i descàrrega, aquesta opció es descarta per les condicions adverses del lloc, exposat al fort onatge i amb un fons ple d'esculls. El topònim ja apareix el 1579, a un manuscrit titulat El borrador de la isla de Mallorca.
Cala Nau és una platja urbana d'aproximadament 200 metres de longitud i uns 30 metres d'amplada. Compta amb una pendent suau, que la fa especialment segura. Està envoltada d'un passeig marítim amb palmeres i zones enjardinades, darrere del qual es troben nombrosos hotels, restaurants i comerços. La platja és la prolongació sud de la platja de Cala Millor. En aquesta zona, es troba la Punta de n'Amer, una península natural i protegida (ANEI) que constitueix un espai d'alt valor ecològic.

## Referències

* ↑ Beltrán, Nicolás «Cala Nau o Es Racó de Sa Galera» (en castellà). Cala Millor 7, 23-02-1990 [Consulta: 15 desembre 2024].
* ↑ Beltrán, Nicolás «Mapa de naufragis des cap Vermell a Sa Punta Amer». Cala Millor 7, 28-05-1993, pàg. 21.
* ↑ «Mallorca, 1579. Mapes, vistes i topònims». A: XXIX Jornada d’Antroponímia i Toponímia, Algaida, 2019. ISBN 978-84-09-38398-6.
* ↑ Balearity. «Playa Cala Nau Mallorca» (en castellà). [Consulta: 15 desembre 2024].

## Enllaços externs

* «El borrador de la isla de Mallorca». Cartoteca Digital. Institut Cartogràfic i Geològic de Catalunya. [Consulta: 15 desembre 2024].
# Campionat d'Europa de Futbol sub-21 de la UEFA 1980

El Campionat d'Europa de Futbol sub-21 1980 dura dos anys (1978-1980). La selecció de l'URSS es proclamà vencedora per primera vegada.

## Classificació

Vegeu Campionat d'Europa de Futbol sub-21 de la UEFA 1980 (Classificació)

## Seleccions

Vegeu Campionat d'Europa de Futbol sub-21 de la UEFA 1980 (Seleccions) per a la llista completa de seleccions.

## Fase final

Disputada el 1980.
| Quarts de final Txecoslovàquia 1-1 Iugoslàvia Iugoslàvia 2-1 Txecoslovàquia Iugoslàvia guanya 3-2 en el global Hongria 2-0 R.D. Alemanya R.D. Alemanya 3-0 Hongria Alemanya Democràtica guanya 3-2 en el global URSS 3-1 Itàlia Itàlia 0-0 URSS URSS guanya 3-1 en el global Anglaterra 2-1 Escòcia Escòcia 0-0 Anglaterra Anglaterra guanya 2-1 en el global | Semi-finals Anglaterra 1-2 R.D. Alemanya R.D. Alemanya 1-0 Anglaterra Alemanya Democràtica guanya 3-1 en el global URSS 3-0 Iugoslàvia Iugoslàvia 0-1 URSS URSS guanya 4-0 en el global | Final R.D. Alemanya 0-0 URSS URSS 1-0 R.D. Alemanya URSS guanya 1-0 en el global URSS campió |

## Resultat

* Guanyadors del Campionat d'Europa de Futbol sub-21 de la UEFA 1980 URSS 1r Títol

## Enllaços externs

* Resultats Arxivat 2010-01-24 a Wayback Machine. a uefa.com
* RSSSF Resultats a rsssf.com
# Miquel Àngel Iglesias Guerrero

Miquel Àngel Iglesias Guerrero (Valls, 9 de juny de 1961) va ser un ciclista català, que fou professional entre 1982 i 1992.
El seu principal èxit esportiu és haver guanyat la classificació de les metes volants de la Volta a Espanya en cinc ocasions, de manera consecutiva, entre 1987 i 1991.
Posteriorment ha estat comentarista de curses ciclistes per RTVE.

## Palmarés

* 1982
** 1r a la Volta a Lleida
* 1983
** Vencedor d'una etapa de la Volta a La Rioja
* 1984
** Vencedor d'una etapa de la Volta a Astúries
* 1985
** 1r a Manresa
** 1r a Segovia
* 1987
** Vencedor d'una etapa de la Volta a La Rioja
** Classificació de les metes volants de la Volta a Espanya
* 1988
** Vencedor d'una etapa de la Volta a Catalunya
** Classificació de les metes volants de la Volta a Espanya
* 1989
** Classificació de les metes volants de la Volta a Espanya
* 1990
** Classificació de les metes volants de la Volta a Espanya
* 1991
** 1r a Manlleu
** Classificació de les metes volants de la Volta a Espanya

### Resultats a la Volta a Espanya

* 1984. 42è de la classificació general
* 1985. 55è de la classificació general
* 1986. 82è de la classificació general
* 1987. 75è de la classificació general. 1r de les Metes Voltants
* 1988. 88è de la classificació general. 1r de les Metes Voltants
* 1989. 77è de la classificació general. 1r de les Metes Voltants
* 1990. 96è de la classificació general. 1r de les Metes Voltants
* 1991. 100è de la classificació general. 1r de les Metes Voltants

## Referències

* ↑ «IGLESIAS GUERRERO Miguel Ángel». Memoire du cyclisme. [Consulta: 24 desembre 2024].
* ↑ «Miquel Àngel Iglesias Guerrero». Enciclopèdia Catalana de l'Esport. [Consulta: 24 desembre 2024].

## Enllaços externs

* Fitxa de Miquel Àngel Iglesias a sitiodeciclismo.net
# Mont-redon

El Mont-redon és una muntanya de 864 metres que es troba al municipi de Tivissa, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bullitt (grup)

Bullitt és un grup de música indie rock de la ciutat de Sant Feliu de Guíxols fundat el 2005. Bullitt ha compartit escenari amb bandes internacionals com Samiam, Hard-Ons, The Get Up Kids o Last Days of April, i han actuat en festivals com el Barcelona Acció Musical, Primavera Sound, Mercat de Música Viva de Vic o l'Actitud Fest. La cançó «Lucky» del seu disc, Sparks, serví de sintonia de la sèrie de televisió Cites.
El març de 2015 morí el seu baixista, Ferran Bonet, d'un càncer limfàtic. El 2016 s'incorporà a la formació Màxim Triviños, que també forma part del grup No More Lies.

## Formació

* Ferran Bonet: baix i veus (2005-2015).
* Xavi Calvet: guitarra i veu.
* Carles Paz: guitarra i veus.
* Enric Pla: bateria.
* Màxim Triviños: baix (2016-)

## Discografia
### CD/LP

| Any | Títol | Discogràfica |
| 2009 | Squared wheels | Hang The Dj Records |
| 2010 | Love or die | BCore Disc |
| 2013 | So many ways | BCore Disc |
| 2015 | Sparks | BCore Disc |
| 2020 | Drawer Sessions | BCore Disc |
| 2023 | B Major | BCore Disc / Saltamarges |

### Senzill

| Any | Títol | Discogràfica |
| 2013 | Talk it over | BCore Disc |

### Digital

| Any | Títol |
| 2013 | «Sorrow» (versió de Bad Religion) |
| 2015 | «Up in Arms» (versió de Foo Fighters) |

## Referències

* ↑ «Bullit». Mercat de Música Viva de Vic, 2011. [Consulta: 30 juliol 2014].
* ↑ Castillón, Xavier «Bullitt publica el seu disc més variat, ‘So many ways'». El Punt Avui, 23-02-2013 [Consulta: 30 juliol 2014].
* ↑ http://bcoredisc.com/bandasBD.php?id_grupo=131
* ↑ «The Anti-Patiks i Bullitt a l'Actitud Fest». Enderrock, 28-07-2016. [Consulta: 15 febrer 2020].
* 1 2 «Bullitt només podia tirar endavant si era amb en Maxim Triviños», 15-03-2016. [Consulta: 15 febrer 2020].
* ↑ «Mor als 38 anys el baixista del grup ganxó Bullitt». Diari de Girona, 16-03-2015. [Consulta: 16 març 2015].
* ↑ «Bullitt: Sparks». Blisstopic, 25-04-2015. [Consulta: 2 abril 2015].

## Enllaços externs

* Bullitt a Bandcamp
# Cantó de Bourg-en-Bresse-Est

El cantó de Bourg-en-Bresse-Est era una divisió administrativa francesa del departament de l'Ain. Comptava amb part del municipi de Bourg-en-Bresse. Va existir de 1982 a 2015.

## Municipis

* Bourg-en-Bresse

## Història

Llista dels consellers generals successius :
| Data d'elecció | Identitat | Partit | Qualitat |
| 1982-1988 | Françoise Convert | RPR | |
| 1988-2015 | Rachel Mazuir | PS | |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| - | - | - | - | 15.355 | 13.433 | 12.224 |
| A partir de 1990: Població sense dobles comptes |||||||
# Serrat de Cal Pejan

El Serrat de Cal Pejan és una serra situada al municipi de la Baronia de Rialb a la comarca de la Noguera, amb una elevació màxima de 1169 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sagnador escarlata

El sagnador escarlata (Crocothemis erythraea) és una espècie d'odonat anisòpter de la família Libellulidae, únic representant del gènere Crocothemis a Europa.

## Distribució i hàbitat

Es troba a la meitat sud d'Europa, Àfrica i oest d'Àsia. A partir dels anys 90 del segle XX ha experimentat una forta expansió cap al nord, fet que es podria associar amb el canvi climàtic. Habiten en un ampli ventall d'aigües, tant corrents com estancades, encara que prefereix aquestes últimes.

## Descripció

El mascle crida l'atenció pel seu color vermell intens (més intens que el del gènere Sympetrum i que, a més, el presenta per tot el cos, incloent potes i venació alar), la femella, en canvi, és groguenca. Té una vistosa taca a la base de les ales posteriors, vermella o groga depenent del sexe. El seu abdomen aplanat i una franja blava darrere dels ulls fa l'espècie inconfusible. De 4-4,5 cm de longitud i 6,5-7 cm d'envergadura alar. Pterostigma groguenc o marró.
| Femella (Alcobaça, Portugal) | Mascle, (Creta, Grècia) |

## Comportament

A les regions més càlides presenta dues generacions a l'any. La femella pot recollir esperma de diversos mascles. Les femelles ponen els ous sense els mascles, al vol va dipositant-los a l'aigua.

## Referències

* ↑ «Cercaterm | TERMCAT». [Consulta: 12 novembre 2021].
* 1 2 «Crocothemis erythraea» (en anglès). IUCN Red List. Clausnitzer, V. 2013. [Consulta: 4 setembre 2015].

## Enllaços externs

* Biodiversidad Virtual (castellà)
# Campionat d'Europa de Futbol sub-21 de la UEFA 1990

El Campionat d'Europa de Futbol sub-21 1990 dura dos anys (1988-1990). La selecció de l'URSS es proclamà vencedora per segona vegada.

## Classificació

Vegeu Campionat d'Europa de Futbol sub-21 de la UEFA 1990 (Classificació)

## Seleccions

Vegeu Campionat d'Europa de Futbol sub-21 de la UEFA 1990 (Seleccions) per a la llista completa de seleccions.

## Fase final

Disputada el 1990.
| Quarts de final Itàlia 3-1 Espanya Espanya 1-0 Itàlia Itàlia guanya 3-2 en el global Iugoslàvia 2-0 Bulgària Bulgària 0-1 Iugoslàvia Iugoslàvia guanya 3-0 en el global URSS 1-1 R.F. Alemanya R.F. Alemanya 1-2 URSS (pròrroga) URSS guanya 3-2 en el global Txecoslovàquia 1-2 Suècia Suècia 4-0 Txecoslovàquia Suècia guanya 6-1 en el global | Semi-finals Iugoslàvia 0-0 Itàlia Itàlia 2-2 Iugoslàvia 2-2: Iugoslàvia guanya 2-0 per gols en camp contrari Suècia 1-1 URSS URSS 2-0 Suècia URSS guanya 3-1 en el global | Final Iugoslàvia 2-4 URSS URSS 3-1 Iugoslàvia URSS guanya 7-3 en el global URSS campió |

## Resultat

* Guanyadors del Campionat d'Europa de Futbol sub-21 de la UEFA 1990 URSS 2n Títol

## Enllaços externs

* Resultats a uefa.com
* RSSSF Resultats a rsssf.com
# Pena-roges

El Pena-roges és una muntanya de 251 metres que es troba al municipi de Tivissa, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya